Europa speriată de virusul mutant. Premierul Israelului: "Nicio națiune nu a făcut ceea ce urmează noi să facem. Sigilăm ermetic țara!".
Violenţe în Olanda din cauza carantinei nocturne. Israel suspendă zborurile comerciale. Wuhan a revenit la viaţa normală, la un an după lockdown.
De teama virusului mutant, tot mai multe ţări se închid. Campionul mondial la vaccinare, Israel, nu vrea să rişte. De mâine, suspendă zborurile comerciale internaționale, timp de o săptămână.Benjamin Netanyahu, premier Israel: "Suntem înaintea întregii lumi. Nicio națiune nu a făcut ceea ce urmează noi să facem – sigilăm ermetic țara!"În Olanda, carantina de noapte impusă încă de sâmbătă i-a scos pe oameni în stradă. La Amsterdam și Eindhoven au fost proteste violente. Poliția a arestat peste 250 de persoane, în încercarea de a opri jafurile și incendierile.În partea cealaltă de lume, la Wuhan, viaţa a revenit la normal, la un an după lockdown. Piaţa de fructe de mare a rămas însă închisă şi după un an.Sophia Yan, corespondent China: "Dacă nu îi crezi, doar uită-te la magazinele, şcolile, care sunt acum deschise. Asta, spun ei, e o dovadă că totul este sub control. Mulţi însă sunt îngrijoraţi, pentru că toate astea au venit cu un cost personal. Unii localnici nu cred că numărul celor morți este cel adevărat.".